Sutarties priedas Nr. 1 „Šešiaračių mini traktorių, skirtų miško gaisrų paieškai ir gesinimui, kurie sukomplektuoti miško gaisrų gesinimo moduliais, pirkimo techninė specifikacija“

**ŠEŠIARAČIŲ MINI TRAKTORIŲ, SKIRTŲ MIŠKO GAISRŲ PAIEŠKAI IR GESINIMUI, KURIE SUKOMPLEKTUOTI MIŠKO GAISRŲ GESINIMO MODULIAIS, PIRKIMO TECHNINĖ SPECIFIKACIJA**

1. **PIRKIMO OBJEKTAS**

1.1. Šio pirkimo objektas yra nauji padidinto pravažumo Šešiaračiai mini traktoriai, skirti miško gaisrų gesinimui, sukomplektuoti gaisrų gesinimo moduliais, talpinančiais 0,2 m³ vandens (toliau – šešiaračiai), užtikrinantys greitą reagavimą į kilusius miško gaisrus, efektyvią kilusių miško gaisrų vietų paiešką ir patikimą pirminį miško gaisrų gesinimą, priskirti T3b arba T2b kategorijai, kuriuos vairuoti gali vairuotojai, turintys B kategorijos vairuotojo pažymėjimą. Šešiaračiai mini traktoriai, turintys dvi sėdimas vietas ir atvirą kėbulą su įmontuotu moduliu, skirtu miško gaisrams gesinti bei su garantiniu techniniu aptarnavimu 12 mėnesių ir pogarantiniu aptarnavimu dar 48 mėnesiams.

1.2. Numatomas įsigyti Šešiaračių kiekis – 27 vnt.

1.3. Tiekėjas privalo Šešiaračius 1 mėnesiui apdrausti privalomuoju transporto priemonės valdytojų civilinės atsakomybės draudimu, registruoti Šešiaračius, teikti garantinio techninio aptarnavimo paslaugas bei pateikti techninėje specifikacijoje nurodytus dokumentus.

1.4. Šešiaračių pristatymo terminai ir pristatymo vieta – ne vėliau nei iki 2023-11-31 į šios techninės specifikacijos 2 lentelėje nurodytas vietas. Šešiaračių pristatymo terminas yra esminė sąlyga, todėl pavėlavus pristatyti, Šešiaračiai nebus priimami.

1.5. Prekių pirkimas vyks pagal žaliuosius kriterijus - prekė yra tvirta, ilgaamžė, funkcionali, ji ar jos sudedamosios dalys tinkamos naudoti daug kartų ir lengvai pataisomos ir pakeičiamos;

1.6. Tiekėjo siūlomas Šešiaratis turi būti ne prastesnių, nei nurodyta techninėje specifikacijoje (lentelė Nr. 1), arba lygiaverčių parametrų:

1. **TECHNINĖ SPECIFIKACIJA**

2.1. Transporto priemonės turi atitikti visus gamintojo nustatytus kokybės reikalavimus bei tarptautinius kokybės ir ekologinius reikalavimus. Transporto priemonės turi atitikti ES standartus.

**„Šešiaračių“ techninė specifikacija** Lentelė Nr. 1

|  |  |
| --- | --- |
| **Eil. Nr.** | **Techniniai rodikliai** |
| **1.** | **Šešiaračio techniniai rodikliai:** |
| 1.1. | Šešiaračio be papildomos įrangos ir krovinių svoris – ne daugiau 600 kg |
| 1.2. | Prošvaisa – ne mažiau 250 mm |
| 1.3. | Pakeltos oro įleidimo į variklį angos |
| 1.4. | Sėdimos vietos - ne mažiau 2 vnt. |
| 1.5. | Atviras kėbulas kroviniams gabenti turi turėti galimybę pakelti krovimo dalį (birių krovinių išvertimui), kurios keliamoji galia ne mažiau 300 kg |
| 1.6. | Vilkimo galia – ne mažiau 700 kg |
| 1.7. | Varantys ratai – ne blogiau nei pasirinktinai 4×6 arba 6×6 |
| 1.8. | Pažeminta pavara |
| 1.9. | Pavarų dėžė – automatinė |
| 1.10. | Kuro tipas – benzinas |
| 1.11. | Variklio galingumas – 50 - 70 kW |
| 1.12. | Vairo stiprintuvas |
| 1.13. | Žiemai - vasarai tinkamos naudoti padangos, skirtos važinėti tiek keliais, tiek bekele |
| 1.14. | Hidrauliniai, diskiniai priekinių ir galinių ratų stabdžiai |
| 1.15. | Šešiaračio charakteristikas atitinkanti elektrinė gervė |
| **2.** | **Gaisrinio modulio techniniai rodikliai:** |
| 2.1. | Vandens cisterna 200 ltr., iš korozijai atsparios medžiagos su eismo saugumą užtikrinančiais horizontaliais ir vertikaliais bangolaužiais, vandens užpylimo anga, su greitai atsidarančiu, korozijai atspariu ir lengvai prieinamu dangčiu, skirtu remonto bei plovimo darbų atlikimui, vandens išpylimo anga su čiaupu, vandens tiekimo anga į siurblį, vandens lygio matavimo prietaisu |
| 2.2. | Vandens cisterna ir priešgaisrinis modulis krovinių skyriuje išdėstomi taip, kad svorio centras būtų kuo arčiau Šešiaračio priekio ir nebūtų išdėstytas nuo galinės ašies link šešiaračio galo. Vandens cisterna ir priešgaisrinis modulis montuojami taip, kad būtų lengvai išmontuojami. |
| 2.3. | Aukšto slėgio siurblys su benzininiu ar dyzeliniu varikliu, kurio našumas 50-100 l/min prie 15-50 bar, komplektuojamas žemo našumo gaisriniu švirkštu, kurio našumas reguliuojamas nuo 20 l/min iki našumo, kurį užtikrina komplektuojamo aukšto slėgio siurblio našumas arba švirkštas gali būti reguliuojamas platesniame nei nurodyta diapazone. |
| 2.4. | Greito reagavimo ritė su 40 - 50 m. ilgio aukšto slėgio žarna, kurios diametras turi užtikrinti optimalų aukšto slėgio siurblio darbą. |
| 2.5. | Įrenginys vandens įsiurbimui su ne trumpesne nei 7 m. žarna su koštuvu, leidžiantis užpildyti vandens talpą ne ilgiau nei per 15 min. |
| 2.6. | Gaisrinis modulis turi netrukdyti saugiai Šešiaračio eksploatacijai |
| **3.** | **Papildomi reikalavimai:** |
| 3.1. | Garantija šešiaračiui ne mažiau nei 12 mėnesių, taip pat turi būti užtikrinta tolimesnė techninė priežiūra atliekama įgalioto šešiaračio gamintojo atstovo |
| 3.2. | Ggarantija gaisriniam moduliui – ne mažiau 12 mėn., taip pat turi būti užtikrinta tolimesnė techninė priežiūra |
| 3.3. | Tiekėjas turi nurodyti servisą(us), kur galima atlikti Šešiaračio ir modulio techninį aptarnavimą ir remontą. Jis turi būti nutolęs ne daugiau nei per 200 km, matuojant tiesia linija naudojant Google maps programą nuo Pramonės 11A, Kaunas |
| 3.4. | Šešiaratis turi būti naujas ir nenaudotas |
| 3.5. | Kartu su Šešiarčiu Pirkėjui yra perduodami valstybinės registracijos liudijimas ir techninės apžiūros talonas, techninę specifikaciją nurodantys dokumentai ir visi reikalingi dokumentai, naudojimo instrukcijos, garantiją patvirtinantys dokumentai lietuvių kalba, taip pat Europos sąjungos atitikties sertifikatai |
| 3.6. | Kartu su Šešiaračiu turi būti pateikiami Lietuvos Respublikos teisės aktais nustatytus reikalavimus atitinkantys gesintuvai, pirmosios pagalbos rinkiniai, avarinio sustojimo ženklai ir liemenės su šviesą atspindinčiais elementais bei du šalmai su pilna veido apsauga ir pakeliamu stiklu |
| 3.7. | Šešiaračių valstybinė registracija atliekama Tiekėjo lėšomis |
| 3.8. | Pristatymo terminas – ne vėliau nei iki 2023-11-31 |
| 3.9. | Šešiaračiai turi būti apdrausti privalomuoju civilinės atsakomybės draudimu 1 (vienam) mėnesiui. |

**3. ŠEŠIARAČių garantinio remonto ir techninio aptarnavimo paslaugų techninė specifikacija**

3.1. Šešiaračių garantinio remonto ir techninio aptarnavimo paslaugos (toliau – paslaugos) turi būti atliekamos laikantis tinkamos ir techniniu požiūriu priimtinos remonto technologijos, technologinių operacijų sekos ir atitikti jo gamybos metu galiojusius techninius gamyklos gamintojos reikalavimus, jeigu teisės aktai nenustato naujų ar papildomų reikalavimų.

3.2. Variklio, transmisijos, stabdžių ir kitoms hidraulinėms sistemoms bei mazgams turi būti naudojamos alyvos, tepalai ir kiti techniniai skysčiai, numatyti kiekvienos transporto priemonės eksploatacijos instrukcijoje.

3.3. Teikiant paslaugas privaloma naudoti tik naujas atsargines detales, kurios turi atitikti Šešiaračių gamyklų gamintojų techninius reikalavimus.

3.4. Teikiant paslaugas Tiekėjas užtikrina ir atsako už Pirkėjo Šešiaračių saugumą. Tiekėjas už Pirkėjo Šešiaračio praradimą arba sugadinimą atsako jo rinkos verte.

3.5. Tiekėjas, gavęs iš Pirkėjo šešiaračio priėmimo-perdavimo aktą, kuris kartu yra ir remonto užsakymas, per 8 darbo valandas turi atlikti jo diagnostiką ir nustatyti remonto baigimo datą. Remonto metu iškilusias nenumatytas išankstinėje diagnostikoje remonto operacijas, Tiekėjas papildomai vykdymą suderina su Pirkėju.

3.6. Pirkėjas remonto paslaugas priima pasirašydamas Šešiaračio remonto priėmimo–perdavimo aktą.

3.7. Jei per garantinį laikotarpį, nesant Pirkėjo kaltės, atsiranda nekokybiškai suteiktų paslaugų remonto trūkumai, Tiekėjas įsipareigoja juos pašalinti nedelsiant ir nemokamai.

3.8. Jei per garantinį laikotarpį, nesant Pirkėjo kaltės, įvyksta eismo įvykis dėl nekokybiškai suteiktų paslaugų trūkumų, Tiekėjas įsipareigoja prisiimti ir padengti visas remonto išlaidas.

**4. DOKUMENTAI PATEIKIAMI KARTU SU PASIŪLYMU:**

4.1. Šešiaračio gamintojas arba jo oficialus atstovas pateikia pasirašytus techninius dokumentus arba kitus lygiaverčius įrodymus: pvz.: deklaraciją, kurioje nurodoma siūlomo Šešiaračio atitiktis Techninės specifikacijos reikalavimams bei nurodytus žaliųjų pirkimų kriterijus. Pateiktuose dokumentuose būtinai turi būti nurodomos – siūlomo įsigyti Šešiaračio modelio, tikslios šio dokumento 1 lentelėje reikalaujamų/nustatytų parametrų reikšmės.

4.2. Modulio montuotojas arba gamintojas pateikia pasirašytą dokumentą/ (deklaraciją), kuriame nurodoma siūlomo modulio atitiktis Techninės specifikacijos reikalavimams. Pateiktuose dokumentuose būtinai turi būti nurodomos – siūlomo įsigyti modulio tikslios šio dokumento 1 lentelėje reikalaujamų/nustatytų parametrų reikšmės.

4.3. Jeigu Tiekėjas nėra Šešiaračio gamintojas arba jo atstovas, jis kartu su Pasiūlymu pateikia gamintojo arba gamintojo atstovo pasirašytus techninius dokumentus arba kitus lygiaverčius įrodymus: pvz.: (deklaraciją), kuriuose nurodoma siūlomo Šešiaračio atitiktis Techninės specifikacijos reikalavimams. Pateiktuose dokumentuose būtinai turi būti nurodomos – siūlomo įsigyti Šešiaračio modelio, tikslios šio dokumento 1 lentelėje reikalaujamų/nustatytų parametrų reikšmės.

4.3. Jeigu Tiekėjas nėra modulio gamintojas ar jo atstovas, jis kartu su Pasiūlymu pateikia modulio gamintojo arba gamintojo atstovo pasirašytą dokumentą (deklaraciją), kuriame nurodoma siūlomo modulio atitiktis Techninės specifikacijos reikalavimams ir tikslios reikalaujamų parametrų reikšmės.

4.4. Jeigu dokumentą (deklaraciją), kuriame nurodyta Šešiaračio atitiktis Techninės specifikacijos reikalavimams pasirašo gamintojo atstovas, kartu pateikiamas dokumentas, įrodantis, kad jis yra įgaliotas automobilio gamintojo atstovas.

4.5. Servisų sąrašas, adresai bei dokumentas, patvirtinantis, kad Tiekėjas yra siūlomų transporto priemonių gamintojo atstovas arba gamintojo Tiekėjui išduotas įgaliojimas atlikti transporto priemonių garantinį techninį aptarnavimą garantiniu laikotarpiu, o jei sudaryta sutartis su ūkio subjektu, turinčiu gamintojo įgaliojimą – pateikti ūkio subjektui gamintojo išduotą įgaliojimą atlikti transporto priemonių garantinį ir techninį aptarnavimą bei sutartį su tuo ūkio subjektu.

Šešiaračių pristatymo vietos Lentelė Nr. 2

|  |  |  |
| --- | --- | --- |
| **Eil.**  **Nr.** | **Paslaugos atlikimo vietos** | **Paslaugų atlikimo adresai** |
| 1 | Anykščių regioninis padalinys | Vilniaus g. 101, Anykščiai |
| 2 | Biržų regioninis padalinys | J. Basanavičiaus g. 62, Biržai |
| 3 | Druskininkų regioninis padalinys | M. K. Čiurlionio g. 96, Druskininkai |
| 4 | Dubravos regioninis padalinys | Liepų g. 12, Girionių km., Kauno r. |
| 5 | Ignalinos regioninis padalinys | Ažušilės g. 18, Ignalina |
| 6 | Joniškio regioninis padalinys | Urėdijos g. 1, Beržininkų k., Joniškio r. |
| 7 | Jurbarko regioninis padalinys | Miškininkų g. 5, Jurbarkas |
| 8 | Kazlų Rūdos regioninis padalinys | Miškininkų g. 1, Kazlų Rūda |
| 9 | Kretingos regioninis padalinys | Savanorių g. 27, Kretinga |
| 10 | Kuršėnų regioninis padalinys | Žalioji g. 2,Toliočiai, Šiaulių r. |
| 11 | Mažeikių regioninis padalinys | Senkelio g. 14, Mažeikiai |
| 12 | Nemenčinės regioninis padalinys | Vilniaus g. 22, Mickūnų mstl., Mickūnų sen., Vilniaus r. |
| 13 | Panevėžio regioninis padalinys | Parko g. 32, Panevėžys |
| 14 | Prienų regioninis padalinys | Miškininkų g. 2, Ignacavos k., Prienų r. |
| 15 | Radviliškio regioninis padalinys | Šiaulių g. 31, Radviliškis |
| 16 | Raseinių regioninis padalinys | Akacijų g. 1, Norgėlų k., Raseinių r. sav. |
| 17 | Rokiškio regioninis padalinys | Sakališkio g. 2, Rokiškis |
| 18 | Šakių regioninis padalinys | Miško g. 1, Giedručių k., Šakių r. sav. |
| 19 | Šalčininkų regioninis padalinys | Nepriklausomybės g. 33, Šalčininkai |
| 20 | Šilutės regioninis padalinys | Nemuno g. 15, Šilutė |
| 21 | Švenčionėlių regioninis padalinys | Žeimenos g. 49, Švenčionėliai |
| 22 | Tauragės regioninis padalinys | Vytauto g. 125, Tauragė |
| 23 | Telšių regioninis padalinys | Miškininkų g, 4, Telšiai |
| 24 | Trakų regioninis padalinys | Miškininkų g. 8, Rubežiaus k., Trakų raj. |
| 25 | Ukmergės regioninis padalinys | Vilniaus g. 140, Ukmergė |
| 26 | Varėnos regioninis padalinys | Miškininkų g. 5, Varėna |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**